**Údaje potrebné pre poskytnutie 2%**

**Právna forma: nezisková organizácia**

**Obchodné meno: Občianske združenie IBV Záhumnie Krásna**

**Sídlo: Opátska 18, 040 18 Košice**

**IČO: 42247098**

**Tlačivo na stiahnutie:** [**vyhlásenie o poukázaní sumy 2%**](http://www.kastielkrasna.sk/userfiles/doc/vyhlasenie-2-percenta-2014.doc)

**Postup krokov na poukázanie 2%:**

**Fyzická osoba – zamestnanec**

1. Do 15. februára v kalendárnom roku požiadajte vášho zamestnávateľa o vykonanie ročného zúčtovania zaplatených preddavkov na daň.
2. Následne zamestnávateľa požiadajte, aby vám vystavil Potvrdenie o zaplatení dane.
3. Z potvrdenia si viete zistiť dátum zaplatenia dane a vypočítať z nej 2%. Túto sumu môžete poukázať v prospech prijímateľa, musí to však byť minimálne 3,32 €.
4. Vaše identifikačné údaje napíšte do Vyhlásenia o poukázaní 2% spolu s vypočítanou sumou, ktorú chcete poukázať.
5. Obe tieto tlačivá – Vyhlásenie a Potvrdenie – doručte do 30. apríla v kalendárnom roku na príslušný daňový úrad.
6. Daňové úrady majú 90 dní od splnenia podmienok na to, aby previedli Vaše 2% v prospech Vami vybraného prijímateľa.

**Fyzická osoba – daňovník si podáva daňové priznanie sám**

Ak ste fyzická osoba a daňové priznanie si podávate sami, najneskôr **do 31. marca v kalendárnom roku** doručte Vášmu príslušnému daňovému úradu riadne vyplnené daňové priznanie. K tomuto dátumu je nutné aj zaplatiť daň z príjmov. Daňový úrad po kontrole údajov a splnení všetkých podmienok má 90 dní na to, aby previedol sumu, ktorú ste poukázali.

**Právnická osoba a SZČO**

V daňovom priznaní sú vo IV. oddiely uvedené kolónky na poukázanie 2% – Vyhlásenie o poukázaní podielu zaplatenej dane z príjmov právnickej osoby.

1. Vypočítajte si Vaše 2% z dane, čo je zároveň maximálna suma, ktorú môžete poukázať v prospech vami vybranej organizácie. Poukázať 2% môžete aj viacerým prijímateľom, minimálna suma pre jedného prijímateľa však musí byť 8,30 €.
2. Riadne vyplnené daňové priznanie doručte **v lehote, ktorú máte na podanie daňového priznania** na Váš príslušný daňový úrad (zvyčajne podľa vášho sídla) a v tomto termíne aj zaplaťte daň z príjmov.
3. Daňový úrad po kontrole údajov a splnení všetkých podmienok, má zákonnú lehotu 90 dní na to, aby previedol sumu, ktorú ste poukázali v náš prospech.

**Ďakujeme za Vašu pomoc. Veríme, že to dokážeme.**